อาคเนย์ เดินเครื่องรองรับการเติบโตแบบก้าวกระโดด
อาคเนย์ เผยแผนธุรกิจปี 2554 ว่า ตั้งเป้ารายได้รับรวมทั้ง 3 บริษัทในเครือ 1.5 หมื่นล้านบาท ใช้ยุทธศาสตร์ปีแห่งการเติบโตอย่างก้าวกระโดด
26 ม.ค. 2554

อาคเนย์ เผยแผนธุรกิจปี 2554 ว่า ตั้งเป้ารายได้รับรวมทั้ง 3 บริษัทในเครือ 1.5 หมื่นล้านบาท ใช้ยุทธศาสตร์ปีแห่งการเติบโตอย่างก้าวกระโดด
นายโชติพัฒน์ พีชานนท์ ประธานกรรมการบริหารอาคเนย์ กลุ่มธุรกิจประกันและการเงิน เปิดเผยแผนธุรกิจปี 2554 ว่า ตั้งเป้ารายได้รับรวมทั้ง 3 บริษัทในเครือ 1.5 หมื่นล้านบาท จากปี 2553 ที่มีเบี้ยรับรวม 9,500 ล้านบาท แยกเป็นรายได้จากเบี้ยประกันชีวิตของบริษัทอาคเนย์ประกันชีวิต 1.05 หมื่นล้านบาท เบี้ยประกันวินาศภัยของบริษัทอาคเนย์ประกันภัย 3,525 ล้านบาท และรายได้จากบริษัทอาคเนย์ แคปปิตอล 660 ล้านบาท
สำหรับ ปีนี้ บริษัทใช้ยุทธศาสตร์ปีแห่งการเติบโตอย่างก้าวกระโดดด้วยพลังที่สร้างสรรค์ หรือ Massive Growth through Creative Diversification หวังเพิ่มส่วนแบ่งการตลาดและสร้างความมั่นคงอย่างยั่งยืน ซึ่งลูกค้าอาคเนย์ทั้งปัจจุบันและลูกค้าใหม่ จะได้รับประโยชน์แบบ one Stop Solution จากการประกันภัย ประกันชีวิตและบริการด้านธุรกิจรถเช่าของอาคเนย์ได้อย่างครบถ้วน ลดความซับซ้อน สนองตอบทุกความต้องการที่ง่ายและสบายขึ้น